open-index/open-wikipedia-markdown huggingface dataset:
מפלגת הגמלאים הרוסית

ממוזער|175x175 פיקסלים|לוגו המפלגה בשנים 2001-2012.
**מפלגת הגמלאים הרוסית לצדק חברתי** (ידועה בשמה המקוצר **מפלגת הגמלאים**) היא מפלגה פוליטית רוסית שמרנית, שהוקמה לראשונה בשנת 1997.
## היסטוריה

המפלגה נוצרה במקור ב-29 בנובמבר 1997 ונשאה שמות כמו "מפלגת הגמלאים" ו"מפלגת הגמלאים הרוסית". בהמשך, המפלגה התפרקה באופן זמני, אך בשנים 2007–2012 היא אורגנה מחדש לארגון ציבורי של גמלאי רוסיה. ב-5 באפריל 2012 הוקמה מחדש בשם "מפלגת הגמלאים הרוסית לצדק חברתי", בראשותו של איגור זוטוב, חבר הדומה הממלכתית משנת 2011 במסגרת הדומה השישית. ב-11 במרץ 2017 המפלגה שינתה את שמה שוב.

מאז 26 בדצמבר 2015, יו"ר המפלגה היה סגן האספה המחוקקת של מחוז סברדלובסק, יבגני ארטיוך. ב-29 ביולי 2016 הודח ארטיוך מתפקיד היו"ר. באותו יום נשללה מועמדותו לבחירות בדומה.

מאז 2012 יו"ר המועצה המרכזית של המפלגה הוא ולדימיר יורייביץ' בוראקוב.

## תוצאות אלקטוראליות
### הבחירות הפרלמנטריות

### הבחירות הנשיאותיות

## שמות המפלגה
* "מפלגת הגמלאים" (1997–2001)
* "מפלגת הגמלאים הרוסית" (2001–2006)
* "הארגון הציבורי גמלאי רוסיה" (2007–2012)
* "מפלגת הגמלאים הרוסית לצדק" (2012–2017)
* "מפלגת הגמלאים הרוסית לצדק חברתי" (מאז 2017)

## יו"ר המפלגה
* סרגיי אטרושנקו (1997–2004)
* ולרי גרטונג (2005)
* יבגני ארטיוך (2015–2016)
* איגור זוטוב (2005—2015)
* ולדימיר בוראקוב (2016–)

## קישורים חיצוניים

* 

## הערות שוליים

קטגוריה:רוסיה: מפלגות
קטגוריה:רוסיה: מפלגות שמרניות
קטגוריה:מפלגות גמלאים
קטגוריה:מפלגות שהוקמו ב-1997
קטגוריה:מפלגות שהוקמו ב-2012
Nattividad

***Nattividad*** הוא אלבום האולפן השני של זמרת הרגאטון הדומיניקנית נאטי נטשה. האלבום יצא לאור ב-24 בספטמבר 2021, על ידי חברת התקליטים פינה רקורדס. האלבום במקור, היה צריך להיקרא בשם *Naughty Nat*, אך בספטמבר 2021 הוכרז כי שמו יהיה *Nattividad*; הלחם של *Natti* ו-*Vidad*.

## רקע
לאחר שהוציאה את אלבום הבכורה המצליח שלה *[[IlumiNATTI]]*, בשנת 2019, הוכרז כי את אלבום האולפן השני שלה היא תוציא בשנת 2020. ביוני 2019, יצא הסינגל האחרון "Deja Tus Besos", מתוך אלבום הבכורה שלה, ולאחר מכן התחילה נטשה להשתתף בסינגלים שיועדו להיכלל באלבומים, כמו "Runaway", ו-"Instagram". שני השירים לא נכללו באלבום הזה ובשנת 2020 הוציאה את השיר "Viene y Va", שלא נכלל בו גם כן. בפברואר 2020, יצא השיר "Despacio", שהיה צריך להיכלל באלבום; דבר שלא קרה לבסוף.

באותו החודש, יצא הסינגל "Me Estás Matando", שמדבר על אלימות נגד נשים וזכה להצלחה בעיקר בספוטיפיי וביוטיוב. באפריל, הוציאה ביחד עם להקת הבנים הלטינית CNCO את השיר "Honey Boo", שזכה להצלחה מתונה בארגנטינה, אך במצעדי הבילבורד זכה להצלחה נאה. השיר לא צפוי להיכלל באלבום. כל השירים שצוינו לעיל, לא נכללו בגרסה הסופית של האלבום, פרט לרמיקס של "Qué Mal Te Fue" שנכלל ב-*Nattividad*. בספטמבר 2021, היה זמין האלבום לרכישה מוקדמת באפל מיוזיק.

הסינגל החמישי "Philliecito" יצא לאור ב-21 ביולי 2021 ובו השתתפו ניו גרסיה ובריי. הסינגל השישי, "Noches en Miami", שיצא לאור ב-5 באוגוסט 2021, זכה להצלחה נאה ברחבי העולם כאשר הגיע למקום השישי במצעד שירי הפופ הלטיניים. ביום יציאתו של האלבום, הוציאה נטשה את "Imposible Amor" ביחד עם מאלומה, כסינגל שביעי.

באוקטובר ונובמבר יצאו שני הסינגלים "No Quiero Saber" ו-"Fue Tu Culpa", בהתאמה. סינגל עשירי ואחרון, "Arrebatá", יצא לאור בדצמבר 2021.

## רשימת רצועות

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי נאטי נטשה
קטגוריה:אלבומים בספרדית
פטרי קופונן

**פטרי יוהאנס קופונן** (בפינית: **Petteri Johannes Koponen**; נולד ב-13 באפריל 1988) הוא כדורסלן פיני, המשחק בקבוצת באיירן מינכן, בעמדות הרכז והקלע.

## קריירה מקצועית
קופונן החל את קריירת המשחק שלו בשנת 2004 בקבוצת "אספון הונקה" מליגת העל הפינית, במדיה שיחק במשך 4 שנים. בעונות 2006/2007 ו-2007/2008 רשם ממוצעים של 15.2 נקודות ו-3.9 אסיסטים למשחק, והוביל את קבוצתו לשתי זכיות רצופות באליפות הליגה הפינית.

בקיץ 2007 השתתף קופונן במשחק נייקי הופ סאמיט, כשחקן "נבחרת העולם". בדראפט ה-NBA 2007 נבחר בבחירה ה-30 על ידי פילדלפיה 76', וזכויות הדראפט עליו הועברו מיד בטרייד לפורטלנד טרייל בלייזרס. כבחירת סיבוב ראשון היה זכאי לחוזה מובטח ב-NBA, אך בחר להמשיך לשחק בפינלנד עבור הונקה.

באוגוסט 2008 חתם על חוזה בקבוצת וירטוס בולוניה האיטלקית. בעונתו הראשונה בקבוצה זכתה בולוניה באליפות היורוצ'לנג' – טורניר הכדורסל השלישי בחשיבותו באירופה – והעפילה למשחק גמר הגביע האיטלקי. בשלוש עונותיו הבאות בבולוניה הצטיין עם 12.7 נקודות למשחק, אך קבוצתו לא הגיעה להישגים בולטים.

לקראת עונת  הצטרף לחימקי מוסקבה, אשר השתתפה אז בליגת העל הרוסית וביורוליג. בעונת  זכה עם חימקי באליפות היורוקאפ, לאחר שגברה על גראן קנריה בסדרת הגמר בתוצאה 2–0. בשני המשחקים בלט קופונן, לצדו של טייריס רייס, עם ממוצעים של 15.5 נקודות ו-3.5 אסיסטים למשחק. בסיום אותה עונה נבחר יחד עם רייס לחמישיית העונה של היורוקאפ.

באוגוסט 2016, לאחר 4 עונות עם חימקי, חתם על חוזה בקבוצת ברצלונה, אותה אימן יורגוס ברצוקאס. כחודש לאחר מכן, ב-18 בספטמבר, נפצע קופונן בראשו בתאונת דרכים בברצלונה, כנוסע במונית. על אף החששות הראשוניים מפגיעת ראש קשה, חזר קופונן לשחק כבר ב-28 באוקטובר, במשחק קבוצתו מול ברוזה במברג. בשתי עונותיו עם ברצלונה ביורוליג שימש לרוב כשחקן ספסל, וקלע 9.0 נקודות בממוצע למשחק. בעונת 2017/2018 זכה עם הקבוצה בגביע הספרדי, לאחר שגברה במשחק הגמר על ריאל מדריד, בתוצאה 92–90.

לקראת עונת  חתם על חוזה בבאיירן מינכן, אשר משתתפת בליגת העל הגרמנית וביורוליג. באותה עונה זכתה הקבוצה באליפות הגרמנית, לאחר שגברה על אלבה ברלין בסדרת הגמר, בתוצאה 3–0.

## נבחרת פינלנד
מאז שנת 2007 משחק קופונן עבור נבחרת פינלנד בכדורסל. ביורובאסקט 2011 וביורובאסקט 2013 סיים לנבחרתו לסיים במקום התשיעי – הישגיה הטובים ביותר בטורניר מאז יורובאסקט 1967 – עם ממוצעים של 13.3 נקודות ו-3.9 אסיסטים למשחק. בשנים הבאות השתתף עם פינלנד גם בגביע העולם בכדורסל 2014, ביורובאסקט 2015 וביורובאסקט 2017.

## סטטיסטיקות הקריירה ביורוליג

## קישורים חיצוניים

## הערות שוליים

קטגוריה:כדורסלנים פינים
קטגוריה:הלסינקי: אישים
קטגוריה:בחירות דראפט של פילדלפיה 76'
קטגוריה:כדורסלני וירטוס בולוניה
קטגוריה:כדורסלני חימקי
קטגוריה:כדורסלני ברצלונה
קטגוריה:כדורסלני באיירן מינכן
קטגוריה:פינים שנולדו ב-1988
בהיאחזות הנח"ל בסיני

"**בהיאחזות הנחל בסיני**" הוא שיר עברי משנת 1969 שכתבה והלחינה נעמי שמר וביצעה להקת הנח"ל.

## רקע
השיר נכתב על ידי נעמי שמר בהשראת ביקור שלה בהיאחזות נח"ל. מולי שפירא בתוכניתו "בילוי נעים" בגלי צה"ל סיפר שהזמינו את נעמי שמר לתוכנית ברדיו, שתיערך בהיאחזות הנח"ל בסיני. ההיאחזות קמה במקום בו פעל בעבר שדה תעופה מצרי והיו נטועים בו עצי קזוארינה. זאב פלג, קצין החינוך של פיקוד דרום, הזמין את שמר לסיור בשתי היאחזויות נח"ל נוספות שהיו בסיני. שמר כל-כך התרשמה והתרגשה מהסיור, שמיד אחר-כך התיישבה וכתבה את השיר.

השיר מתרפק בנוסטלגיה על ארץ ישראל הישנה. הוא מתאר את האווירה בהיאחזות נח"ל בחצי האי סיני, כשנתיים אחרי שנכבש במלחמת ששת הימים. נעמי שמר הביעה התפעלות מן המראות הפשוטים לכאורה כמו "חיילת יחפה שצמתה מוטלת על כתפה", "ספרי שירה על מדפים". שילוב של אווירה צבאית נוקשה לכאורה, תמימות נערית ואופי חקלאי וחלוצי ונוף בראשיתי.
השיר נכלל בשנת 1969 בתוכניתה ה-22 של להקת הנח"ל שנקראה "שא לשלום". על גבי עטיפת תקליט התוכנית, שונה שמה לשם השיר. מירי אלוני הייתה הסולנית בשיר.

הווידאו קליפ לשיר צולם בהיאחזות נח"ל סיני, שלימים אוזרח והיה ליישוב נאות סיני, ופונה ב-1982 כחלק מהסכם השלום בין ישראל למצרים. בסרטון, בבימויו של שמואל אימברמן, גילמו חברי ההיאחזות את עצמם, כאשר מירי אלוני, הסולנית, נכנסת להיאחזות נח"ל סיני כאורחת (המשוררת), צופה בהם מהצד ולבסוף משתלבת ביניהם.

במשאל שערכו אתר ynet וגלי צה"ל בשנת 2011 לבחירת השיר של להקת הנח"ל האהוב ביותר, דורג השיר במקום הרביעי (אחרי "הרעות", "שיר לשלום" ו"שלווה").

הזמרת חן רותם הוציאה בשנת 2010 ביצוע משלה לשיר.

## קישורים חיצוניים

* 
* דויד פרץ, בהיאחזות הנחל בסיני, באתר תרבות.il

## הערות שוליים

קטגוריה:שירי להקת הנח"ל
קטגוריה:שירי מירי אלוני
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים על חיילים
יעקב גולדפרב

**יעקב גולדפרב** (נולד ב-13 באוקטובר 1938) הוא שחקן כדורעף וכדורגלן בעבר ומאמן כדורגל וכדורעף ישראלי ששיחק בעמדת השוער.

## קריירה
גולדפרב נולד ברמת גן ובגיל 12 עבר עם הוריו לקיבוץ גינוסר, שם שיחק כדורסל וכדורעף בהפועל גינוסר ובנבחרת ישראל בכדורעף. בגיל 22 עזב את המשק ועבר לעיר טבריה, שם הצטרף לאימוני הפועל טבריה בכדורגל וכבר באימון הראשון שבר את כתפו ונעדר חמישה חודשים. כשחזר לאימונים שיחק את משחק הבכורה שלו מול הכח תל אביב במסגרת גביע המדינה. גולדפרב העפיל עם הפועל טבריה כל הדרך מליגה ב' ועד להעפלה לליגה הלאומית בסיום עונת 1960–1961. גולדפרב התגורר ברמת גן על מנת שיוכל להגיע ללימודי הדרכת ספורט במכון וינגייט ופעמיים בשבוע נסע לטבריה לאימונים. 
בעונת 1963–1964 נבחר גולדפרב לנבחרת העונה. בליגה הלאומית שיחק גולדפרב עם הפועל טבריה 4 עונות ולאחר ירידתה, שיחק עונה אחת בליגה א'. ובעונה הכפולה 1966–1968 עמד בשערה של שמשון תל אביב ברוטציה עם יעקב חודורוב. בגיל 30 פרש ממשחק.

יכולתו הטובה של גולדפרב לא נעלמה מעיניו של המאמן הלאומי גיולה מנדי והוא זימן אותו לנבחרת ישראל בכדורגל בשנת 1962, במדיה ערך 3 שלוש הופעות.

## קריירת אימון
### כדורגל
גולדפרב אימן את קבוצת מכבי יבנה שש שנים והעלה אותה מליגה ב' לליגה א' בעונת 1975–1976. בעונת 1979–1980 אימן את הפועל מרמורק בליגה א' דרום.

### כדורעף
בתחילת שנות ה-60 שיחק ואימן בקבוצת הכדורעף של אליצור תל אביב.

## קישורים חיצוניים

* עמוד השחקן של יעקב גולדפרב באתר ההתאחדות לכדורגל בישראל

## הערות שוליים

קטגוריה:שוערי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל טבריה
קטגוריה:כדורגלני שמשון תל אביב
קטגוריה:מאמני כדורגל ישראלים
קטגוריה:מאמני מכבי יבנה
קטגוריה:מאמני הפועל מרמורק
קטגוריה:שחקני כדורעף ישראלים
קטגוריה:מאמני כדורעף ישראלים
קטגוריה:גינוסר: אישים
קטגוריה:ישראלים שנולדו ב-1938
קהילת יהודי זחרינו

**קהילת יהודי זחרינו** (**Zakharino**) עיירה בנפת חיסלביצ'י (Khislavichi) במחוז סמולנסק, שבתקופת מלחמת העולם השנייה הייתה בתחומי ברית המועצות וכיום ברוסיה, התקיימה עד להשמדתה בשואה. חלק גדול של הקהילה עסקו בחקלאות.

באמצע שנות העשרים של המאה העשרים התגוררו בזחרינו כ-550 יהודים – יותר מ-90 אחוזים מכלל תושביה. רובם עסקו בחקלאות, והיו בהם גם סוחרים זעירים ובעלי מלאכה. בעיירה פעלו בית ספר יסודי יהודי וחוג לדרמה.

הגרמנים כבשו את זחרינו ב-1 באוגוסט 1941. במהלך המלחמה היא הייתה בתחום הממשל הצבאי הגרמני בברית-המועצות. מיד עם הכיבוש החלו בשוד רכושם של היהודים, בהשפלתם ואף ברצח של יהודים. בעיירה פעל יודנרט. גטו הוקם בזחרינו באוקטובר 1941 ורוכזו בו כ-300 יהודים. הגטו חוסל במאי 1942 וכל תושביו נורו למוות.

הקהילה אינה קיימת עוד כיום.

## קישורים חיצוניים
* גטו זחרינו, באנציקלופדיה של הגטאות באתר יד ושם

## הערות שוליים

זחרינו
פסגת אלטר (אנטארקטיקה)

**פסגת אלטר** (באנגלית: **Altar Peak**; מילולית: פסגת ה"מזבח") היא פסגה בהרי גות'יק בהרי המלכה מוד שבאנטארקטיקה.

גובהה של הפסגה 1,780 מטרים מעל פני הים.

הפסגה ממוקמת 1.9 קילומטרים מזרחית - דרום-מזרחית להר הארקנס.

## היסטוריה
### גילוי ומיפוי הפסגה

הראשונים שהגיעו אל הרי גות'יק, הייתה הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההרים בדצמבר 1934.

### מקור השם

שמה של הפסגה הוצע על ידי אדמונד סטאמפ (Edmund Stump), שעמד בראש המחלקה הגאולוגית של התוכנית האנטארקטית של ארצות הברית, בשיתוף עם המשלחת הגאולוגית של אוניברסיטת מדינת אריזונה, שערכה מחקרים גאולוגיים באנטארקטיקה בעונת המחקר (הקיץ האנטארקטי) 1987–1988, וחקר את הפסגה בשנים אלה.

שמה של הפסגה תיאורי - הפסגה מזכירה מזבח של כנסייה (השם מתקשר לשמות אתרים אחרים ברכס גות'יק).

## קישורים חיצוניים
* פסגת אלטר באתר הסקר הגאולוגי של ארצות הברית
* פסגת אלטר באתר הגאזט האנטארקטי של ממשלת אוסטרליה
* פסגת אלטר באתר הגאזט האנטארקטי המשווה SCAR של ממשלת אוסטרליה
* פסגת אלתר באתר peakery (מרחקים לאתרים סמוכים)
* מחשבון מרחקים - המרחק מפסגת אלטר לאתרים סמוכים

## הערות שוליים

אלטר
אלטר
אלטר
דיוויזיית המילואים ה-13 (האימפריה הגרמנית)

**דיוויזיית המילואים ה-13** (בגרמנית: **13. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה עם פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-7, שהיה חלק מהארמייה השנייה. הדיוויזיה נטלה חלק בקרבות במערכה על הגבולות, לרבות קרב שרלרואה, והשתתפה לאחר מכן במצור על מובז'. לאחר מכן לחמה הדיוויזיה בקרבות השונים, ובשנת 1916 היא השתתפה בקרב ורדן. בשנת 1917 לחמה הדיוויזיה בקרב השני על האן, ובשנת 1918 היא לחמה במתקפת האביב ובמתקפת מאה הימים. לאחר המלחמה חזרו חיילי הדיוויזיה לגרמניה, וב-17 בספטמבר 1918 פורקה הדיוויזיה.

## מפקדים
* אלפרד פון קיהנה (2 באוגוסט 1914 – 3 באפריל 1918)
* הנס הוגו פון ארצן (4 באפריל 1918 – 17 בספטמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

13
13
ג'ון רובינסון (מתופף)

**ג'ון פרדריק רובינסון** (באנגלית: **John Frederick Robinson**; נולד ב-29 בדצמבר 1954), הידוע בשם הבמה **ג'ון "ג'יי. אר."** (JR) **רובינסון** הוא מתופף ונגן סשן אמריקאי. הוא מוכר מעבודתו עם קווינסי ג'ונס, מהשתתפותו באלבום המולטי-פלטיניום של מייקל ג'קסון "Off the Wall" ומנגינתו בסינגל הצדקה "We Are the World".

## ביוגרפיה
רובינסון נולד בקרסטון, איווה ולמד במכללת ברקלי למוזיקה בבוסטון.

רובינסון הוציא שני אלבומי סולו: *Funkshui* (2004) ו-*Platinum* (2007) וניגן בפסקולים רבים של סרטי קולנוע. שמו נכנס להיכל התהילה של הרוקנרול של התאחדות המוזיקה של איווה בשנת 2005.

רובינסון מנחה את תוכנית הרדיו "Vinyl Night" ברדיו EnterTalk.

## דיסקוגרפיה
### עם להקת רופוס
* *Numbers*
* *Masterjam*
* *Party 'Til You're Broke*
* *Camouflage*
* *Seal in Red*
* *Stompin' at the Savoy – Live* ( זכייה בפרס הגרמי בשנת 1983 עם השיר "Ain't Nobody")

### כנגן סשן
* אנייטה פלטסקוג (*I Stand Alone*)
* אניטה בייקר (*Rapture* – "No One in the World")
* ברברה סטרייסנד ("Timeless" tour)
* בוז סקאגס (*Other Roads*)
* באפי סיינט-מארי (*Coincidence and Likely Stories*)
* צ'אקה קאן (*I Feel for You*)
* שיקגו (*Chicago 17*)
* קרטיס סטיגרס (*Curtis Stigers*)
* דאפט פאנק (*Random Access Memories*)
* דייוויד בנואה (Shadows)
* דייוויד פוסטר (*Hit Man: David Foster & Friends*)
* דייוויד לי רוט ("Just a Gigolo", "California Girls")
* DeBarge (*Rhythm of the Night*)
* דונה סאמר (*Donna Summer*)
* אריק קלפטון ("Change the World")
* ג'ורג' בנסון (*Give Me the Night*, *While the City Sleeps...*)
* גרג פילינגנס (*Pulse*)
* הרבי הנקוק (*Magic Windows*, *Lite Me Up*)
* ג'ון פוגרטי (*Eye of the Zombie*, *Centerfield*)
* ג'ניפר לאב יואיט (*Let's Go Bang*)
* קארן קרפנטר (*Karen Carpenter)*
* לורה ברניגן (*Self Control*)
* ליונל ריצ'י (*Lionel Richie*, *Can't Slow Down* – "All Night Long (All Night)", *Dancing on the Ceiling* – "Dancing on the Ceiling", "Say You, Say Me")
* ליסה סטנספילד (*Seven*)
* לואיס מיגל (*20 Años*)
* מדונה (*[[Like a Prayer]]* – "Express Yourself")
* מייקל ג'קסון (*[[Off the Wall]]*, *[[Bad]]*)
* מייק אולדפילד (*Tubular Bells II*), ("Man on the Rocks")
* נטלי קול (*Stardust*)
* פטריס ראשן (*Watch Out*)
* פאטי אוסטין (*Every Home Should Have One* – "Baby, Come to Me", *Patti Austin*, *The Real Me*)
* פיטר סטרה ("One Good Woman")
* האחיות פוינטר (*Black & White* – "Slow Hand", *So Excited!* – "I'm So Excited", *Break Out*)
* קווינסי ג'ונס (*The Dude*, *Back on the Block*, *Q's Jook Joint*, *From Q With Love*)
* רוד סטיוארט (*Vagabond Heart* – "Rhythm of My Heart")
* סדאו ווטנאבה (*Maisha*, *Birds of Passage*)
* סיל (*Seal*)
* סטיב וינווד (*Back in the High Life* – "Back in the High Life Again", "The Finer Things", "Higher Love", *Roll with It*)
* סרז'יו מנדז (*Confetti*)
* האחים ג'ונסון (*Light Up the Night* – "Stomp!", *Winners*, – "The Real Thing")
* USA For Africa - We Are the World
* וילסון פיליפס (*Wilson Phillips* with No. 1 singles "Hold On", "Release Me", "You're in Love")

## קישורים חיצוניים
* 

* ג'ון רובינסון בDrummerworld
* קרדיטים ב- AllMusic
* ריאיון עם רובינסון ב- Bluedesert.dk

## הערות שוליים

קטגוריה:בוגרי מכללת ברקלי למוזיקה
קטגוריה:מתופפים אמריקאים
קטגוריה:נגנים אמריקאים
קטגוריה:אמריקאים שנולדו ב-1954
Love, Me

**Love, Me** (בעברית: **תאהב, אותי**) הוא המיני-אלבום הראשון של הזמרת-יוצרת הקנדית לנון סטלה. האלבום יצא לאור ב-16 בנובמבר 2018 על ידי חברת התקליטים קולומביה רקורדס. מתוך המיני-אלבום יצאו ארבעה סינגלים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומי בכורה מ-2018
קטגוריה::מיני-אלבומים באנגלית
קטגוריה:אלבומים שהופקו על ידי ג'ואל ליטל
קטגוריה:אלבומים שהופקו על ידי גרג קורסטין
קטגוריה:מיני-אלבומי חברת קולומביה רקורדס
דיוויזיית המילואים ה-19 (האימפריה הגרמנית)

**דיוויזיית המילואים ה-19** (בגרמנית: **19. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים של המשמר בפיקוד מקס פון גלוויץ, אשר בתורו נערך בחזית המערבית כחלק מהארמייה השנייה בפיקוד קרל פון בילוב. הדיוויזיה השתתפה בפלישה הגרמנית לבלגיה ובמערכה על הגבולות, ובלל זה בקרב שרלרואה ובקרב סן-קנטן. לאחר מכן לחמה הדיוויזיה ב. בשנת 1915 לחמה הדיוויזיה בקרב שמפאן הראשון, ובשנת 1916 היא לחמה בקרב ורדן ובקרב על הסום. בשנת 1917 היא לחמה בקרב השני על האן ובקרב פשנדל, ובשנת 1918 הדיוויזיה השתתפה במתקפת האביב ונלחמה נגד מתקפת מאה הימים. לאחר המלחמה חזרו חיילי הדיוויזיה לגרמניה, ובינואר 1919 פורקה הדיוויזיה.

## מפקדים
* מקס פון בארפלדט (2 באוגוסט 1914–28 ביוני 1915)
* הרמן פון ורטנברג (28 בינואר 1915–5 בנובמבר 1917)
* פאול מייסטר (6 בנובמבר 1917–ינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

19
19
פסגת גריזלי (אנטארקטיקה)

**פסגת גריזלי** (באנגלית: **Grizzly Peak**) היא הפסגה דרומית מערבית של הר זאנוק בהרי גות'יק בהרי המלכה מוד שבאנטארקטיקה.

גובהה של הפסגה 2,200 מטרים מעל פני הים.

## היסטוריה
### גילוי ומיפוי הפסגה

הראשונים שהגיעו אל הרי גות'יק, הייתה הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההרים בדצמבר 1934.

### מקור השם

שמה של הפסגה הוא תיאורי - סלעי הגרניט של הפסגה התבלו מאוד והם נראים כמו זיפים או צריחים קטנים, מזכירים פרווה של דוב גריזלי.

## לקריאה נוספת

• Damien Gildea, **[https://books.google.co.il/books?id=4rHtBgAAQBAJ&pg=PT16&lpg=PT16&dq=%22Grizzly+Peak%22+Antarctica&source=bl&ots=DV8CHuEmnQ&sig=ACfU3U2FzXUboN4UG7ISEAyRuS9vrhV3Cw&hl=en&sa=X&ved=2ahUKEwjO39vZ8ITrAhWITBUIHa0_By44PBDoATAAegQIChAB#v=onepage&q=%22Grizzly%20Peak%22%20Antarctica&f=false Transantarctic Mountains - Mountaineering in Antarctica: Travel Guide]**

## קישורים חיצוניים
* פסגת גריזלי באתר הסקר הגאולוגי של ארצות הברית
* פסגת גריזלי באתר הגאזט האנטארקטי של ממשלת אוסטרליה
* פסגת גריזלי באתר הגאזט האנטארקטי המשווה SCAR של ממשלת אוסטרליה
* פסגת גריזלי באתר peakery (מרחקים לאתרים סמוכים)

## הערות שוליים

גריזלי
גריזלי
גריזלי
זהרה עבדוללה

**זהרה עבדוללה** (סומלית: **Sahra Cabdulla**, ערבית: **زهراء عبد الله**) היא פוליטיקאית פינית ילידת סומליה. הייתה חברה במועצת העיר הלסינקי משנת 1997 עד 2017, כשהיא מייצגת את המפלגה הירוקה.

## קורות חיים
עבדוללה נולדה בסומליה להורים מוסלמיים. את רוב שנותיה המוקדמות בילתה רחוק ממקום הוולדה, כאשר הוריה הירבו להגר למדינות השכנות מחשש לקריסה כלכלית. משפחתה עברו לגור בדרום מצרים באחת מערי המדבר הקרובות לנילוס, ולאחר מכן היגרו לקניה.

בשנות העשרים לחייה למדה רפואה במוסקבה, שהייתה אז בירת ברית המועצות. שם היא הסתדרה טוב, וקיבלה תואר ברפואה, אך אז ברית המועצות התפרקה ועבודללה הבינה כי מוטב לה לחזור לארץ הולדתה. מזלה הטוב הציל אותה, שכן היא כבר כמעט חזרה לסומליה כאשר פרצה שם מלחמת האזרחים בעקבות נפילת משטרו של זיאד בארה, נשיא סומליה מ-1969 ועד נפילתו ב-1992. עבדוללה ידעה כי כמעט מובטח לה מוות בטוח אם תחזור לסומליה, והגישה בקשה למקלט אצל ממשלת פינלנד.

היא הגיעה למחנה פליטים בפינלנד, בו נשארה כשש שנים עד שממשלת פינלנד נתנה לה אזרחות פינית. היא התיישבה בעיר הלסינקי, בירת פינלנד, בה היא מתגוררת עד היום.

בהמשך היא עבדה זמן מה כמיילדת בבית חולים מקומי, ולאחר כמה שנים החליטה לעבור לעסוק בפוליטיקה. בבחירות לפרלמנט הפיני בשנת 2007 היא התקרבה להיות המהגרת הסומלית הראשונה שנבחרה לפרלמנט של פינלנד. עם זאת, בסיום ספירת ההצבעה, היא נעקפה על ידי חבר מפלגת הירוקים אחר, אוטי אלנקו-קהילוטו, במאות קולות בלבד (4586 לעומת 4174).

באוקטובר של השנה שלאחר מכן נבחר עבדוללה למועצת העיר הלסינקי עם כמעט 2,500 קולות, "חלק ניכר מהם ניתן באזורים שבהם המהגרים כמעט ולא מופיעים כגוש במרשם האוכלוסין המקומי." הסיבות להצלחתה של עבדוללה בבחירות הייתה רמת ההשכלה הגבוהה שלה ותמיכה רבה מהמפלגה הירוקה.

בשנת 2017 פרשה עבדוללה ממועצת העיר, וכעת היא חברה ופעילה של מפלגת הירוקים.

## קישורים חיצוניים

## הערות שוליים

קטגוריה:מיילדות
קטגוריה:פוליטיקאיות פיניות
קטגוריה:ילידות 1966
קטגוריה:פינים שנולדו ב-1966
דיוויזיית המילואים ה-15 (האימפריה הגרמנית)

**דיוויזיית המילואים ה-15** (בגרמנית: **15. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים ה-8 בפיקוד וילהלם פון אגלופשטיין, אשר בתורו נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הדיוויזיה השתתפה ב ובקרב הארדנים (1914), ובספטמבר 1914 הועברה תחת פיקוד הארמייה השלישית, ולחמה עימה בקרב שמפאן הראשון ובקרב שמפאן השני. בשנת 1916 לחמה הדיוויזיה ב, ובאביב 1917 לחמה הדיוויזיה בקרב אראס. בקיץ אותה שנה הועברה הדיוויזיה לחזית המזרחית ולחמה כנגד מתקפת קרנסקי, ולאחר מכן נותרה במזרח עד לשביתת הנשק. בשנת 1918 לחמה הדיוויזיה במתקפת האביב הגרמנית, ולאחר מכן לחמה נגד מתקפת מאה הימים של בעלות הברית. לאחר המלחמה חזרו חיילי הדיוויזיה לגרמניה, וב-7 בינואר 1919 פורקה הדיוויזיה.

## מפקדים
* אברהרד פון קורובסקי (2 באוגוסט 1914–11 בספטמבר 1914)
* ארתור פון אייזנהארט-רותה (12 בספטמבר 1914–13 בינואר 1915)
* אדוארד פון לייברט (14 בינואר 1915–24 בינואר 1917)
* לאו לימבורג (25 בפברואר 1917–17 בינואר 1918)
* פאול וילהלם הוקה (18 בינואר 1918–7 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

15
15
הדרוואר

**הדרוואר** (בהונגרית: **Hédervár**) הוא כפר במחוז גיור-מושון-שופרון, שבצפון-מערב הונגריה.

## יהודי הדרוואר
בהדרוואר חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
הר זאנוק

**הר זאנוק** (באנגלית: **Mount Zanuck**) הוא הר בהרי גות'יק בהרי המלכה מוד שבאנטארקטיקה.

אורכו של ההר 8 קילומטרים, ועליו שלוש פסגות חדות בקו מזרח - מערב.

גובהה של הגבוהה מבין שלוש הפסגות 2,525 מטרים מעל פני הים.

ההר ממוקם לגדתו הדרומית של קרחון אלבאנוס, בנקודה בה נשפך קרחון אלבאנוס לקרחון סקוט.

## היסטוריה
### גילוי ומיפוי ההר

ההר התגלה על ידי ריצ'רד בירד, בטיסתו אל הקוטב הדרומי בנובמבר 1929.

הראשונים שהגיעו אל ההר, הייתה הקבוצה הגאולוגית של משלחת בירד לחקר אנטארקטיקה; הקבוצה, שחקרה את האזור בשנים 1933–1935, בהנהגתו של קווין בלקברן (Quin Blackburn), הגיעה אל ההר בדצמבר 1934.

### מקור השם

בירד קרא להר על שמו של דריל פ. זאנוק (Darryl F. Zanuck), בכיר בחברת אולפני פוקס - המאה ה-20, שסייע במשלחת בירד לחקר אנטארקטיקה (שחקרה את אנטארקטיקה בשנים 1933– 1935), בהכנת סרטי קולנוע לתיעוד מחקרים, ובהמשך סיפק לשירות האנטארקטי של ארצות הברית (אשר חקר את אנטארקטיקה בין השנים 1939–1941), עם מקרני קולנוע.

## לקריאה נוספת

• Damien Gildea, **[https://books.google.co.il/books?id=4rHtBgAAQBAJ&pg=PT15&lpg=PT15&dq=%22Mount+Zanuck%22&source=bl&ots=DV7FFwEigU&sig=ACfU3U3Y29K3WhWXqPuib39sOR9ewfp_OQ&hl=en&sa=X&ved=2ahUKEwilqeiw87PpAhUGGsAKHUhBB3wQ6AEwA3oECAcQAQ#v=onepage&q=%22Mount%20Zanuck%22&f=false Transantarctic Mountains - Mountaineering in Antarctica: Travel Guide]**

## קישורים חיצוניים

* הר זאנוק באתר הסקר הגאולוגי של ארצות הברית
* הר זאנוק באתר הגאזט האנטארקטי של ממשלת ניו זילנד
* הר זאנוק באתר הגאזט האנטארקטי של ממשלת אוסטרליה
* הר זאנוק באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מהפסגה המזרחי של הר זאנוק לאתרים סמוכים

## הערות שוליים

זאנוק
זאנוק
זאנוק
הרי גות'יק

**הרי גות'יק** (באנגלית: **Gothic Mountains**) הם קבוצת הרים, בהרי המלכה מוד, בשטח חסות רוס, שבאנטארקטיקה.

## גאוגרפיה

אורכו של הרכס 32 קילומטרים.

הרכס ממוקם ממערב למצוק ווטסון. 

הרכס גובל בקרחון סקוט, קרחון אלבאנוס וקרחון גריפית'.

### אתרים עיקריים

ברכס מצויים האתרים הבאים:
הר זאנוק, סגות אורגן פייפ, פסגת אלטר, פסגת גריזלי, מצוק הספקטר, קרחון סנקצ'וארי.

## היסטוריה
### גילוי ומיפוי ההרים

הראשונים שהגיעו אל ההרים, הייתה הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההרים בדצמבר 1934.

### מקור השם

שמם של ההרים הוצע על ידי אדמונד סטאמפ (Edmund Stump), שעמד בראש המחלקה הגאולוגית של התוכנית האנטארקטית של ארצות הברית, בשיתוף עם המשלחת הגאולוגית של אוניברסיטת מדינת אריזונה, שערכה מחקרים גאולוגיים באנטארקטיקה בעונת המחקר (הקיץ האנטארקטי) 1980–1981. 

שמם של ההרים הוא תיאורי. סלעי הגרניט נשחקו על ידי תנאי מזג האוויר, ולמצוקים צורה המזכירה צריחים של קתדרלה גותית. 

## קישורים חיצוניים

* הרי גות'יק באתר הסקר הגאולוגי של ארצות הברית
* הרי גות'יק באתר הגאזט האנטארקטי של ממשלת ניו זילנד
* הרי גות'יק באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מהרי גות'יק לאתרים סמוכים
* תרשים הנוף הנשקף מהרי גות'יק באתר peakvisor

## הערות שוליים

הרי גות'יק
הרי גות'יק
הרי גות'יק
הרי גות'יק
אדוני (עיר)

**אדוני** (בהונגרית: **Adony**; שם רומי: **Vetus Salina**) היא עיר במחוז פייר בנפת דונאויווארוש בהונגריה. העיירה יושבת על הגדה המערבית של הדנובה ויש בה נקודת מעבורת קבועה למעבר לגדה המזרחית של הנהר.

## מיקום
אדוני ממוקמת בקצה המזרחי של מחוז פייר, 15 ק"מ דרומית לארצ'י, לאורך הדנובה כאמור. היישובים הסמוכים הם קולץ' (7 ק"מ), פוסטסאבולץ' (8 ק"מ), פרקאטה ו- ראצאלמאש (כל אחד 12-12 ק"מ). הכביש הראשי מספר 6 עובר בשוליה המזרחיים של העיירה, וכביש המהיר M6 בקצה המערבי. תחנת הרכבת של אדוני שוכנת בחלק הדרומי-מערבי של היישוב. ניתן להגיע אליה באוטובוס.

## היסטוריה
אדוני היא יישוב מתקופת הברונזה, אשר בזכות מיקומו הגאוגרפי, תמיד הייתה זירה משמעותית למפגש השלו או הלוחמני בין עמים ובין תרבויות שונות.

בתקופה הרומית, בשם Vetus Salina, היה בה מבצר גבול וכוח צבאי של לימס של מחוז פאנוניה (**לִימֶס** (בלטינית: **limes**) - במקור - דרך צבאית) היו מערכות להגנת גבולותיה של הקיסרות הרומית. היו אלו חומות, מצודות, דרכים, ביצורים ומכשולים אשר נועדו לתחום את הקיסרות מפני שבטים פולשים)).

במהלך מאה וחמישים שנות הכיבוש הטורקי - היישוב ששימש אז כמבצר טורקי בשם יאנקורטרן - נהרס והתושבים ההונגרים המקוריים ברחו ובחלקם ונספו. לאחר סיום הכיבוש הטורקי התיישבו במקום הונגרים וגרמנים. בשנת 1891 התגוררה באדוניה ככפר גדול 4,426 תושבים, מתוכם 3,372 בעלי לאום הונגרי וכ־1,002 לאום גרמני. המראות הפופולריים ביותר של היישוב הם פארק הטירות, גבעת הגפן, בריכות הדגים והדנובה.

## אתרים בעלי חשיבות
ממוזער|300px|מקדש יופיטר מהתקופה הרומית של העיר וטוס סלינה

* חורבות המקדש הרומי במקום.

## תעשייה
בשנת 2006 נמסר מרכז האחסון והלוגיסטיקה של אדני והנמל של אדוני. בשני אתרים סמוכים בשטח של 170 דונם יש מקום לאחסון סחורות רבות. לדוגמה: 700,000 טון חיטה. המרכז מהווה בסיס על פי התקן האירופאי לאחסון דגנים (וסחורות אחרות).

## ילידי המקום
* **[[דוד הרץ]]** (1844–1931) היה צייר יהודי-הונגרי, מורה לציור, מנהל בית ספר.
* **[[פאל שלני]]** (במקור **שלזינגר** 1884 –1954) היה פיזיקאי הונגרי-יהודי.
* **[[תרז צ'ילאג]]** (במקור **רבקה שטרן** 1859–1925) הייתה שחקנית תיאטרון יהודייה-הונגרייה.
* הציירת קטלין נוגראדי.
* הציירת אירן גוואי.

## קישורים חיצוניים
* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
גידי לשץ

**גידי לשץ** (נולד ב-26 בספטמבר 1973) הוא מנכ"ל אסותא מרכזים רפואיים, רשת בתי חולים ומרכזים רפואיים בישראל. לשעבר ראש מחוז ירושלים והשפלה של מכבי שירותי בריאות.

## ביוגרפיה

לשץ נולד כפג באילת בזמן שהוריו שהו בחופשה בעיר, ימים ספורים לפני פרוץ מלחמת יום כיפור. הוא נקרא על שם הסבא-רבא שלו, פרופ' גדעון מר, מנכ"ל משרד הבריאות בעבר וחוקר מחלת המלריה. הוא הבכור מבין שלושה אחים. אמו עבדה כמורה ואילו אביו עבד בעסקי הבנייה. הוא גדל והתחנך בעיר רעננה.

במחצית שנת 2020, במהלך תקופת הקורונה, התמנה כמנכ"ל רשת אסותא. לפני כן מילא שורת תפקידים בכירים במכבי שירותי בריאות במשך כעשרים שנה, האחרון בהם כראש מחוז ירושלים והשפלה. במהלך כהונתו, זכה בפרס ירושלים על קידום שירותי הרפואה בעיר. בתפקידיו הקודמים שימש, בין היתר, כפיזיותרפיסט, מנהל מכון לפיזיותרפיה, סגן מנהל תפעול מחוזי, ובהמשך, כעוזר בכיר למנכ"ל מכבי, מנהל תכנון ויישום אסטרטגיה, וראש יחידת החדשנות לשירות ותפעול.

לצד תפקידו כמנכ"ל אסותא הוא משמש גם כיו"ר דירקטוריון פתו-לאב דיאגנוסטיקה ויו"ר דירקטוריון אסותא טכנולוגיות מתקדמות, שתיהן מקבוצת אסותא.

לשץ הוא בעל תואר ראשון בפיזיותרפיה (B.P.T) מאוניברסיטת בן-גוריון בנגב ותואר שני במינהל מערכות בריאות (MHA) מאוניברסיטת תל אביב.

הוא נשוי לליאת, ואב לשלושה. מתגורר באבן יהודה. חובב ספורט. היה שחקן כדורסל פעיל לאורך שנים רבות.

## הערות שוליים

קטגוריה:מנכ"לים ישראלים
קטגוריה:אבן יהודה: אישים
קטגוריה:בוגרי אוניברסיטת בן-גוריון בנגב
קטגוריה:פיזיותרפיסטים ישראלים
קטגוריה:דירקטורים ישראלים
קטגוריה:זוכי פרס ירושלים
קטגוריה:סגל מכבי שירותי בריאות
קטגוריה:סגל אסותא מרכזים רפואיים
קטגוריה:משפחת מר
קטגוריה:ישראלים שנולדו ב-1973
Three. Two. One.

**** (בעברית: **שלוש. שתיים. אחד.**) הוא אלבום הבכורה של הזמרת-יוצרת הקנדית לנון סטלה. האלבום יצא לאור ב-24 באפריל 2020 על ידי חברת התקליטים קולומביה רקורדס. מתוך האלבום יצאו חמישה סינגלים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2020
קטגוריה:אלבומים באנגלית
קטגוריה:אלבומים שהופקו על ידי ג'ואל ליטל
קטגוריה:אלבומי חברת קולומביה רקורדס
בחירות באינטרנט

**בחירות אינטרנטיות** היא אחת משיטות ההצבעה האלקטרונית, המהווה חלק מהליך ההצבעה בבחירות ומשאל עם באמצעות האינטרנט.

בעולם מתקיים ויכוח באשר לאפשרות של ניהול מעשית של בחירות באינטרנט והבטחת חשאיות התהליך ומהימנות התוצאות המתקבלות בבחירות מסוג זה, ומבוצע מחקר אקדמי למציאת אלגוריתם קריפטוגרפי שימנע גילוי של ההצבעה של הבוחר באמצעות התקפת אדם בתווך, יאפשר איסוף אמין של ההצבעה של כלל הבוחרים, ויאפשר לכל בוחר ובוחר לוודא שהצבעתו אכן נכללה בשיקלול הקולות וזאת מבלי לחשוף מה הייתה ההצבעה.

## ניסיון עולמי
מספר מדינות, כמו בריטניה, ארצות הברית, ואסטוניה השתמשו בטכנולוגיה של הצבעה באינטרנט בבחירות ברמות שונות (מקומיות ופרלמנטריות). האירוע הפוליטי הגדול ביותר בו נעשה שימוש באפשרות של הצבעה באינטרנט היה הבחירות הפרלמנטריות באסטוניה 2019.

אחד הניסויים הראשונים בנושא הצבעה באינטרנט נערך ברוסיה בהצבעה בעיר אוריופינסק במחוז וולגוגרד בשנת 2009, ובמחוז אודינצובו ליד מוסקבה, בשנת 2010. ב-8 בספטמבר 2019, בבחירות לדומה העירונית במוסקבה, נערכה לראשונה ברוסיה הצבעה אלקטרונית מרחוק.

## קישורים חיצוניים
* 
* 
* 
* 
* 
## הערות שוליים

קטגוריה:שירותי אינטרנט
קטגוריה:שיטות בחירות
בית קדרות (סרט, 1920)

**בית קדרות** (באנגלית: **Bleak House**) הוא סרט דרמה אילם בריטי משנת 1920, בבימויו של מוריס אלווי. בסרט מככבים קונסטנס קולייר, ברטה גלרדי והלן היי. זהו עיבוד לרומן "בית קדרות" מאת צ'ארלס דיקנס שיצא לאור ב-1835.

## צוות השחקנים
* קונסטנס קולייר – ליידי דדלוק
* ברטה גלרדי – אסתר סאמרסון
* הלן היי – מיס ברברי
* א. ויוויאן ריינולדס – טאליקנהורן
* נורמן פייג' – גאפי
* קליפורד היתרלי – באקט
* איאן סווינלי – קפטן הודון
* א. הרדינג סטירמן – סר לסטר דדלוק
* אנתוני סנט ג'ון – ג'ו
* טדי ארונדל – ג'ורג'
* ביאטריקס טמפלטון – רייצ'ל

## קישורים חיצוניים

## הערות שוליים

קטגוריה:סרטים לפי ספרי צ'ארלס דיקנס
קטגוריה:סרטים באנגלית
קטגוריה:סרטים אילמים
קטגוריה:סרטי שחור-לבן בריטיים
קטגוריה:סרטים בריטיים משנת 1920
קטגוריה:סרטים המבוססים על רומנים בריטיים
דיוויזיית המילואים ה-21 (האימפריה הגרמנית)

**דיוויזיית המילואים ה-21** (בגרמנית: **21. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים ה-18 בפיקוד קונו פון שטויבן, אשר בתורו נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הדיוויזיה השתתפה ב ובקרב הארדנים (1914), ולאחר מכן השתתף במרוץ אל הים. הדיוויזיה לחמה בקרב שמפאן הראשון, ובהמשך בקרב ורדן שבמהלכו ספגה אבדות כבידות. בשנת 1917 לחמה הדיוויזיה בקרב השני על האן ובקרב קמברה, ובשנת 1918 היא לחמה במתקפת האביב הגרמנית ונגד מתקפת מאה הימים של בעלות הברית. לאחר המלחמה חזרו חיילי הדיוויזיה לגרמניה, וב-3 בינואר 1919 פורקה הדיוויזיה.

## מפקדים
* הרמן פון רמפאכר (2 באוגוסט 1914–1 בספטמבר 1914)
* לודוויג פון שוורין (2 בספטמבר 1914–6 בספטמבר 1914)
* ארנסט פון איידטמן (7 בספטמבר 1914–8 בספטמבר 1914)
* לודוויג פון שוורין (9 בספטמבר 1914–28 ביוני 1916)
* קרל ברייזה (29 ביוני 1916–3 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

21
21
נוב (הרכב)

**נוב** (באנגלית: **KNOB**) הוא צמד מוזיקלי ישראלי שהוקם ב-2006 על ידי ניב כהן ומיטל פטש-כהן. השניים כותבים את שיריהם בעזרת הפזמונאי דביר אנדרה. חברת התקליטים הבריטית, צ'מפיון רקורדס, הפיצה את השיר "I'm Lost", אשר נחשב כהצלחה המסחרית הבין-לאומית הגדולה ביותר של הלהקה.

לאחר ההצלחה של "I'm Lost", חברת התקליטים הישראלית "תטה" החתימה את הצמד על חוזה לשלושה אלבומים. לאחר מכן, הוציא הצמד סינגלים נוספים.

בשנת 2008, את אלבום הבכורה שלהם הנושא את שמם אשר הופץ באמצעות צ'מפיון רקורדס באירופה ובאמריקה הצפונית.

ב-2011 השתתף הצמד בקדם-אירוויזיון, עם השיר הרב-לשוני "אוהב את זה", במטרה לייצג את ישראל באירוויזיון 2011 עם השיר. בסופו של דבר, הגיע השיר למקום השמיני מבין עשרת השירים שהתחרו.

ב-2021 כתב הצמד יחד עם נוי אייזן ואלין כהן את השיר "Ue La La" שהיה לאחד מ-9 השירים שהיו מועמדים לייצג את ישראל באירוויזיון 2021. השיר היה משלושת השירים שעלו לגמר, שם סיים במקום השלישי עם 11% מההצבעות.
 
## קישורים חיצוניים

קטגוריה:צמדים מוזיקליים ישראלים
קטגוריה:מתמודדי קדם-האירוויזיון
דיוויזיית המילואים ה-25 (האימפריה הגרמנית)

**דיוויזיית המילואים ה-25** (בגרמנית: **25. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים ה-18 בפיקוד קונו פון שטויבן, אשר בתורו נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הדיוויזיה השתתפה ב ובקרב הארדנים (1914), ולאחר מכן השתתף במרוץ אל הים ובקרב איפר הראשון. בנובמבר 1914 הועברה הדיוויזיה לחזית המזרחית, שם לחמה במתקפת גורליצה-טרנוב ובמהלך הנסיגה הגדולה. בסתיו 1915 לחמה הדיוויזיה בפלישה לסרביה ובחזית סלוניקי, ובדצמבר היא חזרה לחזית המערבית ולחמה כמה חודשים ביער ארגון. בשנת 1916 לחמה הדיוויזיה בקרב ורדן שבמהלכו ספגה אבדות כבידות, ובשנת 1917 שוב לחמה בקרבות באזור ורדן. בשנת 1918 היא לחמה במתקפת האביב הגרמנית ונגד מתקפת מאה הימים של בעלות הברית, וספגה אבדות כבדות במהלך הקרב השני על הסום וב-24 באוקטובר 1918 פורקה הדיוויזיה.

## מפקדים
* אלכסנדר טורגאני (2 באוגוסט 1914–1 באוקטובר 1914)
* וולף פון הלדורף (2 באוקטובר 1914–24 בנובמבר 1914)
* תדיאוש פון יארוצקי (25 בנובמבר 1914–29 בינואר 1916)
* פאול גרינרט (30 בינואר 1916–11 באפריל 1916)
* אלפרד פון מוהן (12 באפריל 1916–18 ביוני 1918)
* וילי מתיאס (19 ביוני 1918–24 באוקטובר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים
* דיוויזיית המילואים ה-25 באתר הכרוניקה של מלחמת העולם הראשונה

25
25
דיוויזיית המילואים השביעית (האימפריה הגרמנית)

**דיוויזיית המילואים ה-7** (בגרמנית: **7. Reserve-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה עם פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-4, שהיה חלק מהארמייה הראשונה. הדיוויזיה נטלה חלק בקרבות מונס, לה קאטו, ובקרב על המארן. בשנת 1915 היא לחמה בקרב שמפאן השני, ובשנת 1916 היא השתתפה בקרב ורדן ולאחר מכן לחמה ב. בשנת 1917 הדיוויזיה לחמה בקרב השני על האן, ובשנת 1918 היא לחמה במתקפת האביב ובמתקפת מאה הימים, ובכלל זה בקרב השני על המארן. לאחר המלחמה חזרו חיילי הדיוויזיה לגרמניה, וב-10 בינואר 1919 פורקה הדיוויזיה.

## מפקדים
* בוגיסלב פרידריך פון שוורין (2 באוגוסט 1914 – 13 במאי 1918)
* הוגו קרל אוגוסט באקמייסטר (14 במאי 1918 – 26 ביוני 1918)
* וילהלם ריבנטרופ (27 ביוני 1918 – 10 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים
* דיוויזיית המילואים ה-7 באתר הכרוניקה של מלחמת העולם הראשונה

7
7
סמדר כרמי גיברמן

**סמדר כרמי גיברמן** היא מנצחת מקהלות, מורה למוזיקה ומרצה בנושאי מוזיקה.

## ביוגרפיה
### לימודים
סמדר כרמי גיברמן נולדה וגדלה בעין חרוד. היא למדה בתל אביב, נגינה בצ'לו אצל עוזי ויזל וניצוח מקהלות אצל גארי ברתיני. היא המשיכה ללימודי עוגב אצל קארל ריכטר במינכן ואחר בארצות הברית, לימודי תעודה בפסנתר אצל גרגורי טאקר בבית ספר לונגי למוזיקה בבוסטון ותואר מוסמך במוזיקה באוניברסיטת ניו יורק.

### קריירה
סמדר כרמי גיברמן הייתה מרצה במכון כרם להכשרת מורים בירושלים ובאקדמיה למוזיקה בירושלים. כמו כן, היא מרצה ברחבי ישראל.

כרמי גיברמן היא המנצחת על "מקהלת כרמים" (שהייתה בעבר מקהלת הבית של מכון כרם). הייתה אחראית לכתיבה, עריכה והגשה של תוכניות מוזיקליות ברדיו וכן הפיקה הצגות ילדים מוזיקליות, שאותן גם כתבה וביימה. היא מנחה קונצרטים של מוזיקה ווקאלית, מוזיקה קאמרית ומקהלה.

### משפחתה
היא בתו של המורה והמחנך משה כרמי, אחותה של המוזיקולוגית כלת פרס ישראל דליה כהן, ואחותו של עופר כרמי, שהיה כנר בתזמורת הפילהרמונית וממייסדי רביעיית תל אביב.

## קישורים חיצוניים
* האתר של סמדר כרמי גיברמן
* סמדר כרמי גיברמן באתר "שירה עובדת" 
* לאט לאט לשיח, סמדר כרמי גיברמן מנגנת ומספרת על שיר מתוך פאוסט של גתה, שאביה, משה כרמי, תרגם. באתר זמרשת
* 
* לאה מזור, על מוזיקה ושאר רוח: ראיון עם המוזיקאית סמדר כרמי גיברמן, בתוך: ד"ר לאה מזור, "על מקרא הוראה וחינוך"

קטגוריה:מוזיקאיות ישראליות
קטגוריה:מוזיקאים ישראלים
קטגוריה:מנצחות מקהלות ישראליות
קטגוריה:מורות למוזיקה בישראל
קטגוריה:מורים למוזיקה בישראל
קטגוריה:עין חרוד: אישים
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
הלן דודסון פרינס

**הלן דודסון פרינס** (באנגלית: **Helen Dodson Prince** 31 בדצמבר 1905 - 4 בפברואר 2002) הייתה אסטרונומית אמריקאית.

## שנותיה הראשונות והשכלתה
הלן פרינס נולדה ב-31 בדצמבר 1905 בעיר בולטימור, מרילנד להלן והנרי דודסון. לאחר לימודי הפיזיקה והמתמטיקה, קיבלה הלן מלגה מלאה ללימוד מתמטיקה במכללת גוצ'ר, ובשנת 1927 קיבלה תואר ראשון באומנות. במהלך לימודי התואר הראשון היא הושפעה מהפרופסור פלורנס פ. הלן המשיכה ללמוד באוניברסיטת מישיגן, שם קיבלה את התואר השני ואת הדוקטורט שלה. בשנת 1934, שניהם התארים היו באסטרונומיה.

## קריירה והישגים
פרינס שימשה כעוזרת פרופסור לאסטרונומיה במכללת ולסלי בין השנים 1933–1945. לאחר מלחמת העולם השנייה חזרה למכללת הלן למכללת גוצ'ר, שם הייתה לפרופסור לאסטרונומיה בין השנים 1945 עד 1950. פרינס החלה את מחקריה במצפה הכוכבים מקמת'- הולברט בשנת 1947.

דודסון החזיקה במלגת דין ואן מטר ובשנת 1932 קיבלה את פרס אנני ג'אמפ קאנון לאסטרונומיה. לאורך הקריירה שלה פרסמה דודסון מעל 130 מאמרים בכתבי עת, בעיקר על התלקחויות סולאריות. בין תלמידיה היו האסטרונומים נן דיטר-קונקלין והרייט ה. מליסון.

## קישורים חיצוניים
* 

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:זוכות פרס אנני ג'אמפ קאנון
קטגוריה:סגל אוניברסיטת מישיגן
קטגוריה:בוגרות מכללת גאוצ'ר
קטגוריה:בעלות תואר דוקטור מאוניברסיטת מישיגן
קטגוריה:בעלי תואר דוקטור מאוניברסיטת מישיגן
קטגוריה:אמריקאיות שנולדו ב-1905
קטגוריה:אמריקאים שנולדו ב-1905
קטגוריה:אמריקאיות שנפטרו ב-2020
קטגוריה:אמריקאים שנפטרו ב-2020
משרד ההשכלה הגבוהה והמשלימה

**משרד ההשכלה הגבוהה והמשלימה** היה משרד ממשלתי ישראלי אשר אמון על השכלה גבוהה והשכלה משלימה. המשרד הוקם עם תחילת כהונתה של ממשלת ישראל השלושים וחמש, והוא הורכב מיחידות שהועברו אליו ממשרד החינוך. המשרד בוטל על ידי ממשלת ישראל השלושים ושש.

## היסטוריה
עד שנת 2020 היה משרד החינוך אמון על ההשכלה הגבוהה וההשכלה המשלימה. ב-14 במאי 2020, בצל חלוקת התיקים בין המפלגות בממשלת ישראל השלושים וחמש, פורסם כי ימונה שר נפרד להשכלה הגבוהה וכי זאב אלקין יכהן בתפקיד. ובמקביל במשרד משאבי המים, אשר פוצל ממשרד האנרגיה. ב-31 במאי אושרה הקמת המשרד בהחלטת הממשלה.

רעיון פיצול מערך ההשכלה הגבוהה ממשרד החינוך עלה לראשונה על ידי שר החינוך לשעבר שי פירון שאמר בין היתר כי "שר החינוך לא יכול להיות אחראי על עולם ההשכלה הגבוהה. אין לו זמן לזה!".

מנגד, ההחלטה להקמת משרד ממשלתי להשכלה גבוהה ספגה ביקורת בטענה ש"האופי האימפריאליסטי" של משרד בראשות שר עלול לחדור עמוק "לחייהם הפנימיים של המוסדות".

ביולי 2021 החליטה ממשלת ישראל השלושים ושש לבטל את המשרד ולהחזיר את סמכויותיו למשרד החינוך; מהלך אשר הושלם עם אישור הכנסת ב־3 באוגוסט.

## תקציב
נכון לשנת 2020, תקציב ההשכלה הגבוהה גולם בתוך תקציב משרד החינוך. למשרד לענייני השכלה גבוהה, מתוקף היותו משרד עצמאי, תקציב של כ-11 מיליארד שקל.

## יחידות וסוכנויות ביצוע שהיו כפופות למשרד
* המועצה להשכלה גבוהה
* החברה למתנ"סים
* יד ושם

יחידות שהועברו ממשרד החינוך:
* אגף חינוך מבוגרים
* אגף תרבות יהודית
*מינהל חברה ונוער (ללא היחידות שקשורות לחינוך הפורמלי)
* אגף קשרי חוץ ואונסק"ו
* הערכת תארים אקדמיים מחו"ל
* אישור קיום קורסים לגמול השתלמות
* תמיכה בפיתוח, שיפוצים ורכישת ציוד באכסניות נוער; תמיכה בפיתוח, שיפוצים ורכישת ציוד במרכזי הדרכה, טבע וסביבה.

## שרי המשרד

## מנכ"לי משרד ההשכלה הגבוהה והמשלימה

## הערות שוליים

*
השכלה גבוהה ומשלימה
קטגוריה:ישראל: חינוך
השכלה הגבוהה והמשלימה
הקורפוס השלישי (בריטניה)

**הקורפוס ה-3 של [[הצבא הבריטי]]** היה קורפוס בריטי, אשר במהלך השתתף במלחמת העולם הראשונה ובמלחמת העולם השנייה.

## היסטוריה
### הקמת הקורפוס
בשנת 1876 הוחלט על הקמת 8 קורפוסים, ומטה הקורפוס ה-3 הוצב בקרוידון. בשנת 1891 הוחלט על ארגון הצבא ב-6 קורפוסים, אשר התבססו על הפיקודים הקיימים, והקורפוס ה-3 הפך ל"פיקוד הכוחות באירלנד", ובשנת 1901 בוטל השם "הקורפוס ה-3".

### מלחמת העולם הראשונה
ימין|ממוזער|150px|סמל הקורפוס במלחמת העולם הראשונה
עם פרוץ מלחמת העולם הראשונה הוקם מחדש הקורפוס ה-3, והוא הועמד בפיקודו של ויליאם פלטני. הקורפוס לחם במהלך הקרב הראשון על האן, קרב מסין, קרב איפר הראשון, הקרב על הסום, קרב קמברה, מתקפת האביב ומתקפת מאה הימים, ולאחר המלחמה פורק הקורפוס.

### מלחמת העולם השנייה
באוקטובר 1939 הוקם הקורפוס מחדש, והועמד תחת פיקודו של רונלד פורבס אדם. הקורפוס היה אמור להישלח לסקנדינביה, אולם לבסוף נשאר בצרפת ולחם במהלך המערכה על צרפת ועל ארצות השפלה ובמהלך מבצע דינמו. לאחר מכן הוצב הקורפוס באזור שרופשייר כחלק מהפיקוד המערבי, והוא שימש למטרות הונאה. לאחר מכן הוא הועבר לפרס ופעל כחלק מפיקוד עיראק במסגרת הארמייה העשירית הבריטית.

ב-16 באוקטובר 1944 נשלח הקורפוס בפיקודו של רונלד סקובי ליוון, שם הוא השתתף במהלך מלחמת האזרחים ביוון, וב-17 בדצמבר 1944 הוא הפך למפקדת הכוחות הבריטיים ביוון.

## מפקדים
### פיקוד אירלנד
* הנסיך ארתור, דוכס קונוט וסטראת'רן (1901–1904)
* פרנסיס גרנפל, הברון הראשון גרנפל (1904–1905)

### מלחמת העולם הראשונה
* ויליאם פלטני (אוגוסט 1914–פברואר 1918)
* ריצ'רד באטלר (פברואר 1918–ספטמבר 1918)

### מלחמת העולם השנייה
* רונלד פורבס אדם (אוקטובר 1939–יוני 1940)
* ג'יימס מרשל-קורנוול (יוני 1940–נובמבר 1940)
* דזמונד אנדרסון (נובמבר 1940–דצמבר 1943)
* רונלד סקובי (דצמבר 1943–דצמבר 1944)

## קישורים חיצוניים
* הקורפוס השלישי

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
קטגוריה:גייסות בריטיים במלחמת העולם השנייה
יאיר קרביץ

**יאיר קרביץ** (נולד ב-3 במרץ 1999) הוא כדורסלן ישראלי, המשחק בעמדת הרכז בקבוצת הפועל חולון מליגת העל בכדורסל.

## ביוגרפיה
קרביץ גדל בכפר יונה שם שיחק כילד בקבוצת הכדורסל המקומית עד לכיתה ח'.

## מועדונים
בגיל נערים ונוער שיחק באליצור נתניה עד שבכיתה י"ב עבר לשחק בקבוצת הכדורסל של האקדמיה במכון וינגייט. בתיכון למד במגמת הכדורסל של תיכון משה שרת בנתניה עמה זכה בעונת 2016/2017 במקום השני בגמר ליגת העל לתיכונים.

עונתו הראשונה בקבוצת בוגרים הייתה עונת 2017/2018 בליגה הלאומית בקבוצת הפועל כפר סבא. בעונת 2018/2019 עבר לשחק בקבוצת הפועל באר שבע בליגת העל הישראלית. בקיץ 2019 עבר לשחק בקבוצת עירוני רעננה מהליגה הלאומית בכדורסל. ביולי 2020 חתם קרביץ לשלוש שנים בקבוצת בני הרצליה. בעונת 2021/22 זכה כקפטן הקבוצה בגביע המדינה לאחר ניצחון בגמר על הפועל תל אביב.

לאחר שלוש עונות במדי בני הרצליה, חתם קרביץ ביולי 2023 חוזה לעונה אחת בקבוצת הכדורסל עירוני נס ציונה.

### בנבחרות הלאומיות
ב-2015 שיחק קרביץ תחת המאמן רמי הדר באליפות אירופה לנבחרות עד גיל 16 בטורניר שנערך בליטא. ב-2017 שיחק כקפטן באליפות אירופה דרג ב' לנבחרות עד גיל 18 בטורניר שנערך באסטוניה. ביולי 2018 זכה עם נבחרת העתודה של ישראל בכדורסל באליפות אירופה בכדורסל עד גיל 20 שנערכה בגרמניה. ביולי 2019 זכה כקפטן נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל.

## תארים

; בני הרצליה

* גביע המדינה (1): 2021/2022

## קישורים חיצוניים

פרופיל השחקן באתר איגוד הכדורסל 

## הערות שוליים

קטגוריה:כדורסלנים ישראלים
קטגוריה:כדורסלני מכבי רעננה
קטגוריה:כדורסלני הפועל באר שבע
קטגוריה:כדורסלני הפועל כפר סבא
קטגוריה:כדורסלני בני הרצליה
קטגוריה:כדורסלני עירוני נס ציונה
קטגוריה:בוגרי תיכון שרת
קטגוריה:ישראלים שנולדו ב-1999
קטגוריה:זוכי תגלית העונה בליגת העל בכדורסל
ימים טובים (שיר של אורי רווח)

**ימים טובים** או **רק היום ** הוא פזמון עברי שביצע אורי רווח. השיר יצא לאור בשנת 1976.

## רקע וכתיבה
השיר נכתב על ידי יורם טהרלב והולחן על ידי יאיר רוזנבלום. השיר יצא לאור בשנת 1976 במסגרת פסקול סרטו של זאב רווח, "רק היום". מנגינת השיר משולבת במספר קטעים במהלך הסרט בעיבודים שונים.

השיר זכה להצלחה נאה, כאשר הגיע למצעד השבועי של רשת ג', תוך שצעד בו כ-11 שבועות ובשיאו הגיע למקום החמישי.

## מיקומי שיא

## גרסאות כיסוי

גרסת הכיסוי הראשונה לשיר בוצעה על ידי להקת "הגבעות", והופיע כחלק מאלבום הבכורה של הלהקה "בתוך מראה" משנת 2004, כ-40 שנים לאחר שהולחן השיר לראשונה.

גרסת כיסוי שביצע אלון דה לוקו הופיעה באלבומו "עושה ת'מסיבה" משנת 2007.

גרסת כיסוי נוספת וקצרה בוצעה על ידי שלישיית מה קשור ועל העיבוד המוזיקלי אחראים גיא מזיג ואורי ויינשטוק. הגרסה משמשת כפתיח ומעבר לתוכנית המערכונים החד פעמית "מה קשור".

ב-21 במרץ 2021 הוציא הזמר אייל גולן גרסת כיסוי לשיר כחלק מאלבומו "להיות מאושר". הופק קליפ בו השתתף השחקן זאב רווח ששיחק בתפקיד הראשי בסרט. בקליפ גולן ורווח צופים בקטעים מתוך הסרט המקורי. נכון לאוגוסט 2025, לשיר יש למעלה מ-14 מיליון צפיות ביוטיוב.

### גרסתו של סאבלימינל

**ימים טובים** הוא סינגל שהוקלט על ידי הראפר הישראלי סאבלימינל, ביחד עם המפיק המוזיקלי גל מלכה והזמרים האולטראס, רן שפיר, כיתריה, ים רפאלי וגד אלבז. השיר יצא לאור ב-26 באפריל 2020, כסינגל שלא מתוך אלבום, על ידי חברת התקליטים משפחת תאקט.

#### רקע והפקה
לשיר, שנכתב על ידי יורם טהרלב והולחן על ידי יאיר רוזנבלום, נוספו שני בתי ראפ בביצועם של סאבלימינל ואלי פרץ, אשר נכתבו על ידי השניים בהתאמה בשיתוף גל מלכה. השיר הופק לכבוד יום העצמאות ה-72, אשר התרחש בתקופתה של התפרצות נגיף הקורונה בישראל. לשיר נוספו קולות רקע שבוצעו על ידי הקומיקאי שחר חסון, שמופיע גם בקליפ הנלווה לשיר.

#### וידאו קליפ
הווידאו קליפ הנלווה שצולם לשיר, הועלה לערוץ היוטיוב של גל מלכה ב-26 באפריל 2020, בסמוך לצאתו של הסינגל עצמו. בקליפ ניתן לראות קטעים של מעריציהם של מבצעי השיר מבצעים ליפ סינק לשיר, תוך שמבצעי השיר עצמם מבצעים את השיר כל אחד בביתו, בשל התפרצות נגיף הקורונה בישראל, מלבד סאבלימינל שנמצא מחוץ לביתו.

#### מיקומי שיא

## הערות שוליים

קטגוריה:שירי 1976
קטגוריה:סינגלים מ-1976
קטגוריה:סינגלים מ-2020
קטגוריה:שירי סאבלימינל
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שנכתבו על ידי סאבלימינל
קטגוריה:שירים שהולחנו על ידי יאיר רוזנבלום
קטגוריה:שירים שהולחנו על ידי סאבלימינל
קטגוריה:סינגלים בהוצאת משפחת תאקט
זלמן קליינמן

**זלמן קליינמן** (או **קליימן**, שם מלא: **זלמן זוסיא קליינמן**; 1933 – אוגוסט 1995) היה צייר ומאייר חב"די.

## קורות חייו
זלמן נולד בלנינגרד שבאימפריה הרוסית ליעקב, חסיד גור, ולרבקה, שהייתה ממשפחה חב"דית. לפני השואה נפרד מאחיותיו, ומהוריו שנפטרו במהלך מלחמת העולם השנייה, וגדל בבית יתומים לא-יהודי בסיביר. לאחר המלחמה אותר על ידי דודתו איטה שנסעה לסיביר כדי לקחתו עימה, וכך גם אחיותיו. היא נסעה עימו לסמרקנד. שם גדל בבית חמיה, הרב נחום שמריהו ששונקין, רבה של בטומי ומרבני חב"ד. בביתו של הרב ששונקין למד לראשונה יידיש, עברית ותורה, בהיותו בשנות העשרה לחייו.

ב-1946 במבצע שכונה "הבריחה הגדולה" ברח עם שארי משפחתו לפולין לצד אלפי חסידי חב"ד באמצעות דרכון מזויף. משם נסע לפריז שבצרפת, שם התגורר כשנתיים. לאחר מכן עלה לישראל באנייה "ארצה".

קליינמן למד תקופה קצרה בישיבת תומכי תמימים בלוד, לאחר מכן עבר להתגורר בכפר חב"ד שם עסק בציור חובבני. בה'תשי"ד התגייס לצה"ל, שירת בקישוט בתי כנסת מטעם הרבנות הצבאית וסייע באיור עיתון מחניים.

בסיום שירותו הצבאי, נשלח על ידי הרבי מלובביץ' לפריז, שם השתלם בציור והתחתן עם רוזה נייהוז. לאחר נישואיו חי את כל חייו בשכונת קראון הייטס שבברוקלין. היה מקורב לצייר החב"די הוותיק הנדל ליברמן. החל את הקריירה באיור העיתון אלגעמיינער זשורנאל.

נפטר בי"ח באב ה'תשנ"ה, 1995.

## יצירתו
יצירותיו פופולריות מאוד בתחום היצירה היהודית-חסידית. קליינמן אייר ספרים בהם הגדה של פסח פופולרית, פרסם תערוכות, הוציא אלבום ציורים שנבחר ל"יצירה המרשימה ביותר" בעיתון ג'ואיש כרוניקל, ציוריו משמשים כאילוסטרציות בעיתונים ואתרים שונים וציורי-קיר שלו נמכרו במאות אלפי דולרים.

כמו כן ציוריו מעטרים לוחות שנה, מוצרי יודאיקה וכריכות ספרים רבים. בהם ספר הניגונים של ניח"ח וחלק מעטיפות הקלטות שלהם, תקליטי אוצרות יהודיים, סדרת אוצר סיפורי חב"ד, ספר הזכרונות, שמועות וסיפורים ועשרות פריטים נוספים.

## קישורים חיצוניים
* זלמן קליינמן, ראיון היסטורי בעל פה שערך ג'יל ווקסלר
* Zalman Kleinman’s Unpublished Drawings Discovered
* גלריה, כמה מציוריו

## הערות שוליים

קטגוריה:ציירים ומאיירים חרדים
קטגוריה:ציירים חסידי חב"ד
קטגוריה:כפר חב"ד: אישים
קטגוריה:קראון הייטס: אישים
קטגוריה:מאיירים ישראלים
קטגוריה:מאיירים יהודים אמריקאים
קטגוריה:יהודים רוסים
קטגוריה:ציירים ישראלים
קטגוריה:ציירים יהודים אמריקאים
קטגוריה:ילדים בשואה: ברית המועצות
קטגוריה:ישראלים שנולדו ב-1933
קטגוריה:ישראלים שנפטרו ב-1995